Α.Ο. Αμπελοκήπων

Ο **Α.Ο. Αμπελοκήπων** ή **Αμπελόκηποι** όπως συνηθίζεται να αναφέρεται είναι αθλητικό σωματείο καλαθοσφαίρισης με έδρα τους Αμπελοκήπους Αθήνας. Η ομάδα μπάσκετ αγωνίζεται στην Γ΄ΕΣΚΑ κατηγορία.

## Ιστορία
Ο Αθλητικός Όμιλος Αμπελόκηπων είναι ένας ιστορικός σύλλογος της Αθηνάς ο οποίος ιδρύθηκε το 1929 με πρώτη ονομασία **Ήφαιστος Αθηνών**. Μετά το πόλεμο μετονομάστηκε σε **Αθλητική Ένωση Αμπελοκήπων**. Το 1954 έγινε συγχώνευση με την *Νίκη Αμπελοκήπων*, με αποτέλεσμα την δημιουργία του Αθλητικού Ομίλου Αμπελοκήπων. Το τμήμα καλαθοσφαίρισης υπάρχει από το 1955 και είναι το μοναδικό ενεργό τμήμα πλέον στην ομάδα με το όνομα Αθλητικός Όμιλος Αμπελόκηπων.

Το ποδοσφαιρικό τμήμα της ομάδας έφθασε μέχρι την Α2 κατηγορία Αθηνών και υπήρξε φυτώριο αθλητών οι οποίοι μετέπειτα αγωνίστηκαν σε μεγάλους ελληνικούς συλλόγους καθώς και την εθνική Ελλάδος

Η ομάδα ‘‘Βόλεϊ’’ υπήρχε για πολλά χρονιά πρωταγωνίστρια σε τοπικές κατηγορίες με   ανδρικά και γυναικεία τμήματα καθώς και τμήματα υποδομής.

## Τμήμα καλαθοσφαίρισης ανδρών
### Η ομάδα-τρένο του '80 και '90
Η ομάδα των Αμπελοκήπων γνώρισε μεγάλη επιτυχία τη δεκαετία του 80 και 90 όταν ο ανερχόμενος τότε προπονητής Γιώργος Καλαφατάκης συγκρότησε μια ομάδα με ταλαντούχους νεαρούς καλαθοσφαιριστές κυρίως με καταγωγή από την περιοχή των Aμπελοκήπων. Με πρωταγωνιστές τους Τζαννή Σταυρακόπουλο το Γιώργο Φλώρο και τον Παναγιώτη Παναγιωταράκο ανέβασαν την ομάδα από τις τοπικές κατηγορίες της ΕΣΚΑ, σε διάστημα 5 ετών πετυχαίνοντας ισάριθμες ανόδου στην ανταγωνιστικότατη Α1 το 1994. Η πορεία αυτή, τους έδωσε την ονομασία το *«τρένο των Αμπελοκήπων»* (*Ονομασία που χρησιμοποίησε και η Ευρωλίγκα στην ιστοσελίδα της*) και ευμενή σχόλια για το κατόρθωμα τους. Η ομάδα που κατέτησε την άνοδο στην Α1 το 1994 με προπονητή τον Γιώργο Καλαφατάκη ήταν: Ασπρούλιας, Ευαγγελίου, Πατρίκης, Καλόγηρος, Πέτρος Οικονομάκης, Τζαννής Σταυρακόπουλος, Μπούχερτ, Παρασκευόπουλος, Αντώνης Κυρίτσης, Μαραγκόπουλος, Παναγιώτης Παναγιωταράκος, Γιώργος Φλώρος.

Την σεζόν 1994-95 που ήταν και η πρώτη για τους Αμπελόκηπους στην Α1, η ομάδα ενισχύθηκε με τους Αμερικάνους Λόρενς Φάντεμπεργκ και Ασράφ Αμάγια. Η ομάδα κατατάχθηκε στη 12η θέση αποσπώντας την παραμονή της στην κατηγορία όντας η πιο ευχάριστη έκπληξη του πρωταθλήματος. Μεγάλη επιτυχία του Αθλητικού Ομίλου Αμπελοκήπων της χρονιάς εκείνης ήταν το ότι πήγαν κόντρα στο ρεύμα της εποχής που προωθούσε το αμυντικό και αργό μπάσκετ και αγωνίστηκαν επιθετικά με έμφαση στην ταχύτητα και το θέαμα γεγονός που συγκέντρωσε το ενδιαφέρον του φίλαθλου κοινού. Ο Τζαννής Σταυρακόπουλος ήταν το μεγάλο αστέρι της ομάδας αλλά και ένας από τους πιο δεινούς σκόρερ του πρωταθλήματος (21 πόντους μ.ο.), παίκτες της ομάδας ήταν και οι Παναγιώτης Παναγιωταράκος, ο Γιώργος Φλώρος, ο Αντώνης Κυριότης, ο Πέτρος Οικονομάκης και άλλοι.

Τη σεζόν 1995-1996 δεύτερη χρόνια στην Α1 μεταγράφηκε στον Παναθηναϊκό ο Τζαννής Σταυρακόπουλος, οι Λώρενς Φάντεμπεργκ και Αμάγια αποχώρησαν. Επίσης αποχώρησε και ο προπονητής της ομάδας ο Γιώργος Καλαφατάκης. Αυτά όλα μαζί με την διοικητική ανικανότητα δεν κατέστησαν δυνατά ώστε η ομάδα να βρίσκεται στην πρώτη κατηγορία. Η ομάδα την επόμενη χρόνια 1996-1997 στην Α2, (μεταγράφηκε και ο Γιώργος Φλώρος) βρέθηκε πολύ κοντά στην άνοδό της στην Α1. Δεν το κατάφερε, καθώς τα τελευταία 6 παιχνίδια και ενώ η ομάδα ήταν στις πρώτες θέσεις, συνεχόμενες ήττες δεν της το επέτρεψαν. Στην ομάδα αγωνίστηκε για δυο περιόδους(στην Α1 μια χρονιά και στην Α2 την δεύτερη) ο νεαρός τότε "πλέι μέικερ" Θοδωρής Παπαλουκάς και ένας εκ των αρχηγών της Εθνικής Ελλάδος αποκτώντας τις πρώτες παραστάσεις του από τον επαγγελματικό αθλητισμό.

Την επόμενη χρόνια 1997-98 δεύτερη συνεχόμενη φορά στην Α2 η ομάδα δεν κατάφερε να κρατηθεί στην κατηγορία. Στην χρονιά αυτή προπονητής της, ήταν ο Αναγνώστου.

### Πτωτική πορεία και επιστροφή στην ΕΣΚΑ
Στην χρονιά 1998-99 στην Β΄ Εθνική με προπονητή τον Νίκο Πασχάλη, έγινε μια προσπάθεια να κρατηθεί η ομάδα στην κατηγορία όμως η ατυχία ήταν φανερή καθώς πολύ νωρίς τραυματίστηκε ο καλύτερος ψηλός της ομάδας Πανταζής. Η χρονιά συνέχισε ο προπονητής άλλαξε και ανέλαβε την ομάδα ο Ρόμπερτ Σγουρός.

Ο ίδιος προπονητής ανέλαβε και τις τύχες των Αμπελογκάρντεν και στην Γ΄ Εθνική, τα οικονομικά προβλήματα όμως δεν επέτρεψαν σε ένα δυνατό ρόστερ και έτσι παιδιά από τις ακαδημίες του συλλόγου καθώς και αθλητές από ερασιτεχνικά σωματεία δημιούργησαν ένα σύνολο, το όποιο πάλεψε, αλλά δεν τα κατάφερε και ενώ αποδυναμώθηκε και άλλο δεν κατάφερε τις επαγγελματικές κατηγόριες και άρχισε μια πτώση, μέχρι την Γ΄ ΕΣΚΑ.

Το αντρικό τμήμα βρίσκεται στην Γ΄ κατηγόρια της ΕΣΚΑ, ενώ τα τμήματα υποδομής αριθμούν γύρω στα 150 παιδιά σε αγωνιστικά τμήματα (έφηβων, παίδων, παμπαίδων, μίνι) και τμήματα ακαδημιών.

Το γυναικείο τμήμα είναι ανενεργό τα τελευταία έτη καθώς και το τμήμα κορασίδων και νεανίδων από το έτος 2009. Παρόλα αυτά είναι άκρα ιστορικό το τμήμα των γυναίκων του Α.Ο. Αμπελοκήπων. Σημαντική παρουσία επί σειρά ετών σε όλα τα τμήματα του γυναικείου μπάσκετ, με μεγαλύτερη επιτυχία αυτή της κατάκτησης του ελληνικού πρωταθλήματος για δυο φορές στα μέσα της δεκαετίας του 1950 καθώς και ένα κύπελλο ΕΣΚΑ την δεκαετία του 1990 και ένα τελικό Ελλάδος στις κορασίδες την ίδια δεκαετία.

### Τίτλοι
* 1 Πρωτάθλημα Ελλάδας Α2: 1994
* 1 Πρωτάθλημα Ελλάδας Β Εθνικής: 1993
* 1 Πρωτάθλημα Γ΄ Εθνικής (Νότιος Όμιλος): 1992
* 1 Πρωτάθλημα Α΄ ΕΣΚΑ: 1991
* 1 Πρωτάθλημα Β΄ ΕΣΚΑ: 1990
* 1 Πρωτάθλημα Εφήβων Β΄ Κατηγορίας: 2011
* 1 Πρωτάθλημα Δ΄ ΕΣΚΑ: 
**Δεύτερη θέση: 2012

### Προπονητές
*   Γιώργος Καλαφατάκης 1984-85
*   Γιώργος Καλαφατάκης 1987-95
*   Νίκος Αποστολίδης 1995-96
*   Αναγνώστου 1997-98
*   Νίκος Πασχάλης 1998-99
*   Ρόμπερτ Σγουρός 1998-99
*   Ρόμπερτ Σγουρός 1999-00
*   Νίκος Γκατίδης 2011-12 - Δ΄ ΕΣΚΑ
*   Νίκος Γκατίδης 2012-14 - Γ΄ ΕΣΚΑ
*   Νίκος Γκατίδης 2014-15 - Β΄ ΕΣΚΑ
*   Ρόμπερτ Σγουρός (5 παιχνίδια) - Αποστολάκης Βασίλης (19 παιχίδια) 2015-16 - Α΄ ΕΣΚΑ
*   Νίκος Πασχάλης 2016-19 
*   Βασίλης Αποστολάκης 2019-σήμερα

### Σημαντικοί καλαθοσφαιριστές
*  Τζαννής Σταυρακόπουλος
*  Γιώργος Φλώρος
*  Παναγιώτης Παναγιωταράκος
*  Θοδωρής Παπαλουκάς
*  Πέτρος Οικονομάκης
*  Δημήτρης Πατρίκης
*  Πέτρος Παναγιωταράκος
*  Χρήστος Αντωνιάδης
*  Ασράφ Αμάγια
*  Λώρενς Φάντεμπεργκ
* Ααρον Γουίλιαμς https://en.wikipedia.org/wiki/Aaron_Williams_(basketball)#Basketball_career
*20x20εσ 🇵🇭 William Raniel Navarro

## Έδρα
Πρώτη έδρα ήταν το ανοιχτό γήπεδο πίσω από το ξενοδοχείο President. Στην Α1 ο ΑΟΑ χρησιμοποιούσε το κλειστό του Μετς.

## Άλλα Τμήματα
### Πετοσφαίριση
Το τμήμα πετοσφαίρισης το 2000 συνενώθηκε με τον Π.Σ. Αμπελόκηπων και δημιουργήθηκε η **Α.Ε. Αμπελόκηπων [https://web.archive.org/web/20200407004746/https://aeavolleyball.gr/]**
### Ποδόσφαιρο
Ο σύλλογος διατηρούσε και τμήμα ποδοσφαίρου μέχρι το 2003 , όταν αποφασίστηκε η απορρόφησή του από τον "Α.Π.Σ. Πυρσός", σύλλογο της περιοχής Γκύζη, και η δημιουργία του **Α.Π.Σ. Αμπελόκηποι** (Αθλητικός Πολιτιστικός Συλλογος "οι Αμπελόκηποι") που συμμετέχει στα πρωταθλήματα της Ε.Π.Σ. Αθηνών

### Τμήμα μπάσκετ γυναικών
#### Παίκτριες
*  Φωτεινή Κέλερη
*  Δήμητρα Ζαπονίδου
*  Έλλη Καρόζη
*  Ελένη Κάνδια
*  Σοφία Κάνδια

## Πηγές
*ΑΟ ΑΜΠΕΛΟΚΗΠΩΝ 1990-98

## Παραπομπές


## Εξωτερικοί σύνδεσμοι

*youtube - AOAmpelokipwn
*facebook - AOA
*GROOP Facebook-AOA
*euroleague.net
*Στατιστικά
*basketforum - AOA
*blogspot-AOA
*ultrasabelokipi.blogspot-AOA


Κατηγορία:Αθλητικοί σύλλογοι Αθήνας
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.Κ.Α.
Κατηγορία:Ιδρύσεις αθλητικών συλλόγων το 1929
Κατηγορία:Ιδρύσεις ομάδων καλαθοσφαίρισης το 1955